
44                                                            DR.30.10.2018                                                                                                                          

 
kita cakap bab values of freedom, oh, ini liberal. Itu maksud saya. Kita kena letak ada 
demarcation line. Apa yang kita tidak boleh terima ialah soal belief ataupun kepercayaan, 
masing-masing ada exclusivitynya. Silakan. 

Datin Mastura binti Mohd Yazid [Kuala Kangsar]: Terima kasih Yang Berhormat 
Menteri, terima kasih Tuan Yang di-Pertua.  

Timbalan Yang di-Pertua [Tuan Nga Kor Ming]: Ya, cuba ringkas. 

Datin Mastura binti Mohd Yazid [Kuala Kangsar]: Saya ingin bertanya mengenai 
usaha-usaha Yang Berhormat Menteri mengekang usaha-usaha kuasa-kuasa dunia yang 
begitu menular sekarang akhir-akhir ini. Bukan hanya di Malaysia tapi di seluruh negara-
negara Islam. Saya mohon, apa tindakan Menteri dari segi kenyataan dan juga tindakan 
supaya kita betul-betul menggarap perkara ini to the core. Jangan kita biarkan ia menular 
sehingga ia berakar sampai Malaysia ini esok tidak ada ketentuan dan keberkesanannya. 
Terima kasih. 

Datuk Seri Dr. Mujahid Yusof Rawa: Terima kasih Yang Berhormat Kuala Kangsar 
di atas keprihatinan tersebut. Saya ingin memberi jaminan di dalam Dewan Parlimen yang 
mulia ini dan disaksikan sebagai satu pembuat dasar dan keputusan yang tertinggi di negara 
ini. Tidak mungkin negara kita, khususnya dengan Kerajaan Pakatan Harapan yang ada ini 
membiarkan mana-mana kuasa-kuasa besar dunia untuk menghancurkan atau merosakkan 
asas yang telah terbina selama ini. Termasuklah jika ia melibatkan soal-soal yang akan 
mengancam kewujudan kita sebagai rakyat Malaysia dan negara Malaysia. Itu satu jaminan 
yang saya akan pertahankan bersama dengan Yang Berhormat Kuala Kangsar.  

Saya tengok ada di sini— Yang Berhormat Kuala Terengganu ada? Yang Berhormat 
Kuala Terengganu— saya ingat ini yang akhir sekali Tuan Yang di-Pertua, kalau ada yang 
masuk lagi lepas ini pun saya tidak jawablah. Terima kasih di atas isu tentang bidang kuasa 
Mahkamah Syariah di peringkat negeri, khususnya dalam isu yang disebut secara khususnya 
iaitu hukuman sebat yang baru-baru ini berlaku. Di mana ia adalah di bidang kuasa negeri 
yang diperbuat oleh kuasa yang ada pada negeri dalam Mahkamah Syariah.  

Saya telah membuat kenyataan untuk pengetahuan Yang Berhormat Kuala 
Terengganu, bahawa Kerajaan Persekutuan tidak sama sekali berniat untuk campur tangan 
dalam urusan negeri, termasuk dalam bidang syariah. Apa yang kita sebutkan di sini ialah 
kita hanya memberi pandangan. Saya rasa sebagai sebuah Kerajaan Persekutuan, tidak 
salah untuk kita memberi pandangan balas terhadap apa yang telah berlaku dengan 
meletakkan kerangka istilah perundangan dalam isu tersebut, bukan kerangka politik.  

Kita hanya menyatakan bahawa pandangan yang kita telah berikan dalam 
kenyataan rasmi oleh Jabatan Perdana Menteri iaitu mahkamah sewajarnya menimbang 
faktor-faktor mitigasi dan faktor agravasi sebelum sesuatu hukuman dijatuhkan. Itu sahaja 
tapi yang mereka hendak buat sebagai sudah putus hukuman, itu kita kata, kami 
menghormati tapi sebagai future reference, tidak salah untuk kita memberi pandangan. 
Silakan. 

Tuan Haji Ahmad Amzad bin Mohamed @ Hashim [Kuala Terengganu]: Tidak 
kah Yang Berhormat rasa bahawa kenyataan sedemikian seolah-olah mempertikaikan sama 
ada mahkamah telah mengambil kira apa yang telah disebutkan oleh Menteri sebentar tadi. 
Oleh sebab sepanjang— saya sendiri hadir dalam proses hukuman berkenaan. Saya rasa ia 
dihadiri dan disaksikan oleh ramai pemerhati pada hari yang berkenaan, termasuk wakil 
daripada Majlis Peguam yang saya fikir mahkamah sangat memperhalusi. Malah, di dalam 
deliberation penghakiman, hakim yang berkenaan, yang arif, hakim yang berkenaan telah 
memperincikan tentang yang mana saya rasa telah pun mengambil kira apa yang disebut 
oleh Menteri yang berkenaan. 

Datuk Seri Dr. Mujahid Yusof Rawa:  Saya mohon maaf untuk berbeza pandangan 
dengan Yang Berhormat Kuala Terengganu dalam hal ini. Dari segi perundangan, tidak ada 
sesiapa yang tidak boleh mengkritik mana-mana keputusan yang telah dibuat sebagai 
reference supaya perkara itu untuk masa depan boleh dibaiki. Saya rasa itu semangatnya, 
bukan semangat untuk mempertikaikan keputusan.  

Kedua, kita juga pada 8 Oktober baru-baru ini telah mengadakan satu sidang 
conference meja bulat. Di mana conference meja bulat itu melibatkan ketua-ketua hakim 
syarie, pegawai-pegawai syariah negeri di seluruh negara untuk hadir dan bincang 



kita cakap bab values of freedom, oh, ini liberal. Itu maksud saya. Kita kena letak ada demarcation line. Apa yang kita tidak boleh terima ialah soal belief ataupun kepercayaan, masing-masing ada exclusivitynya. Silakan. Datin Mastura binti Mohd Yazid [Kuala Kangsar]: Terima kasih Yang Berhormat Menteri, terima kasih Tuan Yang di-Pertua. Timbalan Yang di-Pertua [Tuan Nga Kor Ming]: Ya, cuba ringkas. Datin Mastura binti Mohd Yazid [Kuala Kangsar]: Saya ingin bertanya mengenai usaha-usaha Yang Berhormat Menteri mengekang usaha-usaha kuasa-kuasa dunia yang begitu menular sekarang akhir-akhir ini. Bukan hanya di Malaysia tapi di seluruh negara- negara Islam. Saya mohon, apa tindakan Menteri dari segi kenyataan dan juga tindakan supaya kita betul-betul menggarap perkara ini to the core. Jangan kita biarkan ia menular sehingga ia berakar sampai Malaysia ini esok tidak ada ketentuan dan keberkesanannya. Terima kasih. Datuk Seri Dr. Mujahid Yusof Rawa: Terima kasih Yang Berhormat Kuala Kangsar di atas keprihatinan tersebut. Saya ingin memberi jaminan di dalam Dewan Parlimen yang mulia ini dan disaksikan sebagai satu pembuat dasar dan keputusan yang tertinggi di negara ini. Tidak mungkin negara kita, khususnya dengan Kerajaan Pakatan Harapan yang ada ini membiarkan mana-mana kuasa-kuasa besar dunia untuk menghancurkan atau merosakkan asas yang telah terbina selama ini. Termasuklah jika ia melibatkan soal-soal yang akan mengancam kewujudan kita sebagai rakyat Malaysia dan negara Malaysia. Itu satu jaminan yang saya akan pertahankan bersama dengan Yang Berhormat Kuala Kangsar. Saya tengok ada di sini-- Yang Berhormat Kuala Terengganu ada? Yang Berhormat Kuala Terengganu-- saya ingat ini yang akhir sekali Tuan Yang di-Pertua, kalau ada yang masuk lagi lepas ini pun saya tidak jawablah. Terima kasih di atas isu tentang bidang kuasa Mahkamah Syariah di peringkat negeri, khususnya dalam isu yang disebut secara khususnya iaitu hukuman sebat yang baru-baru ini berlaku. Di mana ia adalah di bidang kuasa negeri yang diperbuat oleh kuasa yang ada pada negeri dalam Mahkamah Syariah. Saya telah membuat kenyataan untuk pengetahuan Yang Berhormat Kuala Terengganu, bahawa Kerajaan Persekutuan tidak sama sekali berniat untuk campur tangan dalam urusan negeri, termasuk dalam bidang syariah. Apa yang kita sebutkan di sini ialah kita hanya memberi pandangan. Saya rasa sebagai sebuah Kerajaan Persekutuan, tidak salah untuk kita memberi pandangan balas terhadap apa yang telah berlaku dengan meletakkan kerangka istilah perundangan dalam isu tersebut, bukan kerangka politik. Kita hanya menyatakan bahawa pandangan yang kita telah berikan dalam kenyataan rasmi oleh Jabatan Perdana Menteri iaitu mahkamah sewajarnya menimbang faktor-faktor mitigasi dan faktor agravasi sebelum sesuatu hukuman dijatuhkan. Itu sahaja tapi yang mereka hendak buat sebagai sudah putus hukuman, itu kita kata, kami menghormati tapi sebagai future reference, tidak salah untuk kita memberi pandangan. Silakan. Tuan Haji Ahmad Amzad bin Mohamed @ Hashim [Kuala Terengganu]: Tidak kah Yang Berhormat rasa bahawa kenyataan sedemikian seolah-olah mempertikaikan sama ada mahkamah telah mengambil kira apa yang telah disebutkan oleh Menteri sebentar tadi. Oleh sebab sepanjang-- saya sendiri hadir dalam proses hukuman berkenaan. Saya rasa ia dihadiri dan disaksikan oleh ramai pemerhati pada hari yang berkenaan, termasuk wakil daripada Majlis Peguam yang saya fikir mahkamah sangat memperhalusi. Malah, di dalam deliberation penghakiman, hakim yang berkenaan, yang arif, hakim yang berkenaan telah memperincikan tentang yang mana saya rasa telah pun mengambil kira apa yang disebut oleh Menteri yang berkenaan. Datuk Seri Dr. Mujahid Yusof Rawa: Saya mohon maaf untuk berbeza pandangan dengan Yang Berhormat Kuala Terengganu dalam hal ini. Dari segi perundangan, tidak ada sesiapa yang tidak boleh mengkritik mana-mana keputusan yang telah dibuat sebagai reference supaya perkara itu untuk masa depan boleh dibaiki. Saya rasa itu semangatnya, bukan semangat untuk mempertikaikan keputusan. Kedua, kita juga pada 8 Oktober baru-baru ini telah mengadakan satu sidang conference meja bulat. Di mana conference meja bulat itu melibatkan ketua-ketua hakim syarie, pegawai-pegawai syariah negeri di seluruh negara untuk hadir dan bincang.